To biler kørte tirsdag aften sammen i en alvorlig færdselsulykke i Aalborg. En kvinde er i kritisk tilstand.

Nordjyllands Politi modtog klokken 17.41 en anmeldelse om et alvorligt færdselsuheld på Budumvej i Aalborg, hvor to biler var kørt sammen. En kvinde er i kritisk tilstand og er kørt til Aalborg Sygehus. De pårørende er underrettet. Føreren af den anden bil flygtede fra stedet, men politiet anholdt senere på aftenen en mand, de mistænker for at have været i køretøjet. Nordjyllands Politi oplyser klokken 20.30 til TV2 Nord, at man endnu ikke ved, hvorfor det er sket, men at man er færdige på stedet og nu er ved at samle trådene. Ifølge vagtchef Mads Hessellund er der dog en mistanke om, at der kan være høj hastighed impliceret. Onsdag morgen oplyser vagtchef ved Nordjyllands Politi, Jess Falberg, at endnu en person er blevet anholdt. Der er tale om en 18-årig mand. Om det er den 18-årige eller den 24-årige, der var fører af bilen, er politiet dog usikre på. Det skal undersøgelse nu have kortlagt.